РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 9

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 16 юли 2020 г.

Днес, 16 юли 2020 г. от 10:00 часа, се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА - отсъства
БОРЯНА ДИМИТРОВА  
ДРАГОМИР  КОЯДЖИКОВ - отсъства
КРАСИМИР  ШЕКЕРДЖИЕВ  	

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Ирена Гинчева – старши експерт в отдел „САОД“ в дирекция „ИТСС“.

Заседанието протече при следния дневен ред :

1. Доклад относно промяна на границите на съдебни райони.
(Отложена с решение по т.2 от протокол № 8/12.06.2020 г. на заседание на КСКНСС)

2. Писмо от г-жа Теодора Точкова - Главен инспектор в Инспектората към Висшия съдебен съвет относно възражение по преписка на ИВСС от Валери Цветанов - съдия в Районен съд – Плевен, в което се отправя искане до Съдийската колегия на ВСС за прекратяване командироването на съдии от РС –Плевен в Административен съд – Плевен.
(Писмо вх.№ 6002/22.06.2020 г.)
 
3. Решение на Върховния административен съд – шесто отделение по адм.д. № 13214/2018 г. във връзка с решение по протокол № 27/18.09.2018 г. на Съдийската колегия на ВСС за прекратяване командироването в Софийски районен съд на Лилия Терзиева-Владимирова, съдия в РС – Пещера.

4. Извлечение от протокол № 22/24.06.2020 г., т.21 на Комисия „Бюджет и финанси“ към Пленума на ВСС във връзка с изпълнение на решение по т. 15 от протокол № 18/09.06.2020 г. на Съдийската колегия на ВСС.  

5. Извлечение от протокол № 22/26.06.2020 г.,т. 11 на Съдийската колегия на ВСС относно изготвяне на единен критерий за отчитане на натовареността при обсъждане на искания за разкриване на нови щатни бройки.

6. Обобщена информация за образуването, движението и приключването на делата, постъпили във Върховния административен съд за периода от 01.01.2020 г. до 30.06.2020 г. 
(Писмо вх. № ВСС-6434/03.07.2020 г.).

 7. Писмо от административния ръководител на РС – Гоце Делчев с поставен въпрос относно индексите за резултати от инстанционна проверка по наказателни дела.
(Писмо вх. № ВСС-6553/06.07.2020 г.).

8. Предложение от административния ръководител на РС – Тутракан относно единен критерий за отчитане натовареността при обсъждане на искания за разкриване на нови щатни бройки в съдилищата и предложения за оптимизация на съдилищата.
(Писмо вх. № ВСС-6533/06.07.2020 г.).

9. Обобщена информация за образуването, движението и приключването на делата, постъпили във Върховния касационен съд за периода от 01.01.2020 г. до 30.06.2020 г. 
(Писмо вх. № ВСС-6771/09.07.2020 г.).

10. Обобщена информация във връзка с изпълнение на решение по т. 4 от протокол № 8/ 12.06.2020 г. от заседание на КСКНСС.

По дневния ред: 

1.ОТНОСНО: Доклад относно промяна на границите на съдебни райони.
(Отложена с решение по т.2 от протокол № 8/12.06.2020 г. на заседание на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
1.1. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметствата към СО-район Нови Искър, включващ: гр. Нови Искър, с. Мировяне, с. Житен, с. Доброславци, с. Балша, с. Кътина, с. Подгумер, с. Световрачене, с. Кубратово, с. Негован, с. Чепинци, с. Локорско и с. Войнеговци и да ВКЛЮЧИ същите в границите на съдебния район, обслужван от Районен съд – Костинброд.

1.2. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметствата на Волуяк и Мрамор, които са към СО-район Връбница и да ВКЛЮЧИ същите в границите на съдебния район, обслужван от Районен съд – Костинброд.

1.3. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметството на с. Клисура, което е към СО- район Банкя и да ВКЛЮЧИ същото в границите на съдебния район, обслужван от Районен съд – Костинброд.

1.4. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметствата към СО- район Кремиковци, включващ: с. Яна, с. Желява, с. Долни Богров, с. Горни Богров, гр. Бухово и квартали: Ботунец, Враждебна, Кремиковци, Сеславци, Челопечене и да ВКЛЮЧИ същите в границите на съдебния район, обслужван от Районен съд – Елин Пелин.

1.5. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметството на с. Бусманци, което е към СО-район Искър и да ВКЛЮЧИ същото в границите на съдебния район, обслужван от Районен съд – Елин Пелин.

1.6. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметствата на с. Кривина, с. Герман, с. Железница и с. Лозен, които са към СО- район Панчарево и да ВКЛЮЧИ същите в границите на съдебния район, обслужван от Районен съд – Елин Пелин.

1.7. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметството на Мало Бучино, което е към СО- район Овча Купел и да ВКЛЮЧИ същото в границите на съдебния район, обслужван от Районен съд – Перник.

1.8. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметствата на Владая и Мърчаево, които са към СО- район Витоша и да ВКЛЮЧИ същите в границите на съдебния район, обслужван от Районен съд – Перник.

1.9. Предлага на Съдийската колегия на Висшия съдебен съвет да предложи на Пленума на Висшия съдебен съвет да ЗАЛИЧИ от границите на съдебния район, обслужван от Софийски районен съд кметствата на Долни Пасарел и Плана, които са към СО-район Панчарево и да ВКЛЮЧИ същите в границите на съдебния район, обслужван от Районен съд – Самоков.

2. Образуваните към момента дела следва да се довършат по досегашния ред на разглеждане.

Мотиви: 
Едно от водещите правомощия на Висшия съдебен съвет е свързано с осъществяване на неговите кадрови функции, така че да се създадат нужните предпоставки за бързо, качествено и ефективно правораздаване. Като част от обезпечаването на тези функции е търсенето на решения на проблема с неравномерната натовареност на съдилищата. До настоящият момент са използвани различни способи за неговото решаване, в това число както законодателни, така и от организационен характер. Независимо от това проблемът не е преодолян, което налага предприемане на нови мерки.
Един от законово установените способи за изравняване натовареността  между равни по степен съдилища е уреден в разпоредбата на чл. 30, ал. 2, т. 7  ЗСВ, която предоставя на Висшия съдебен съвет правомощието да определя съдебните райони, респ. границите на съдебните райони. Законодателят изрично е предвидил  в чл.62 от ЗСВ,  че районите на районните, окръжните, административните, военните и апелативните съдилища могат да не съвпадат с административно-териториалното деление на страната.
В тази връзка и предвид обстоятелството, че Софийски районен съд и Софийски градски съд /в случая като въззивен съд/  са най-натоварените измежду равните им по степен съдилища, е целесъобразно да се ограничи техния съдебен район, за да се постигне съответно  увеличаване на натовареността на съседни  съдебни райони, като се вземат предвид и показатели като разстояние, население, динамика на постъпленията на делата. 
Статистическите данни за броя постъпили и висящи дела са достатъчни, за да се обоснове извод за високата натовареност на СРС и СГС, респективно за натовареността на съдилищата от съседните съдебни райони. Ноторен факт е, че  през последните десет години  се наблюдава трайна тенденция на увеличаване  ръста на постъпленията от нови дела в СРС, респ.в СГС като въззивен съд, което като резултат се отразява на качеството и срочността на работата на столичните районни съдии и по същество води до повишаване степента на недоверие в съдебната система. 
Районните съдилища са най-близо до гражданите и в този смисъл тяхната дейност е структуроопределяща за осигуряване на достъпа до правосъдие. Последното е понятие, подробно разяснено в практиката  на Европейския съд по правата на човека в Страсбург по приложение на чл.6, т.1 от Конвенцията за защита правата на човека и основните свободи, като основните аспекти, в които то се разглежда се свеждат до: достъп до съд /граждански и наказателни дела/ в географски смисъл и достъп до обжалване. Достъпът до правосъдие в географски смисъл  означава седалищата на съдилищата да са съобразени в възможността на гражданите да посетят сградата на съда, използвайки минимални ресурси за това - време, пътни разноски. 

Евентуална промяна в границите на съдебните райони ще допринесе до оптималното и своевременно решаване на въпроса с неравномерната натовареност без да се стига до закриване на съдилища или прехвърляне на незаети щатни длъжности. Ефектът от промяната пряко и в съвсем кратък срок ще рефлектира до съразмерно разпределение на  постъпленията на дела от най-натоварени съдилища  към такива, които са по-малко натоварени и които разполагат с необходимия материален и кадрови ресурс да поемат допълнително дела. 
Посредством промяна в границите на съдебния район на СРС и СГС, като някои отдалечени части от центъра на гр. София, части от съдебни райони, разполагащи с относителна обособеност /квартали и села/ преминат към районите на разположените в близост до гр. София районни съдилища ще се стигне до намаляване в известна степен на натовареността на съдиите в гр. София от една страна. От друга страна това ще доведе до подобряване обслужването на жителите от тези райони, доколкото делата им ще се разглеждат значително по-бързо, а придвижването им до разположените в близост до гр. София градове ще е улеснено в сравнение с необходимостта да достигнат до централни части на столицата в пиковите часове от работния ден.
Така мотивирано предложението е било разгледано и обсъдено на заседание на Съдийската колегия на ВСС, която с решение по т.37 от Протокол № 28/25.09.2018 г.  е възложила на Комисия “СКНСС” към СК на ВСС да изготви становище по него след съгласуване с всички институции, имащи отношение и при съобразяване с проекта, по който ВСС е бенефициент (“Създаване на модел за оптимизация на съдебната карта на българските съдилища и прокуратури и разработване на ЕИСС”). В изпълнение на цитираното решение е изготвен подробен и аргументиран доклад-становище, изводите от който допълнително обосновават първоначално направеното предложение и се явяват в негова подкрепа.

3. Предлага на Съдийската колегия на Висшия съдебен съвет да изпрати на министъра на правосъдието решението по т. 1.1., 1.2., 1.3., 1.4., 1.5., 1.6., 1.7., 1.8. и 1.9. ведно с мотивите към него, за съгласуване съгласно изискванията на чл. 30, ал.1, т.7 от ЗСВ.

4. Предлага на Съдийската колегия на Висшия съдебен съвет, след получаване на становището на министъра на правосъдието, да внесе,  на основание чл. 30, ал. 5, т. 6 от ЗСВ, предложенията  по т. 1.1., 1.2., 1.3., 1.4., 1.5., 1.6., 1.7., 1.8. и 1.9.  на заседание на Пленума на Висшия съдебен съвет.
  									
5. Предложението на комисията да се внесе на заседание на Съдийската колегия за разглеждане и произнасяне.
2. ОТНОСНО:  Писмо от г-жа Теодора Точкова - Главен инспектор на Инспектората към Висшия съдебен съвет относно възражение по преписка на ИВСС от г-н Валери Цветанов - съдия в РС – Плевен, в което се отправя искане до Съдийската колегия на ВСС за прекратяване командироването на съдии от РС – Плевен в Административен съд – Плевен.
(Писмо вх.№ 6002/22.06.2020 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
 2.1. Приема за сведение  писмото от г-жа Теодора Точкова - Главен инспектор на Инспектората към Висшия съдебен съвет.

 2.2. Да се изпрати писмо до административния ръководител на РС – Плевен, с искане за изразяване на становище относно натовареността на РС - Плевен, както и дали е възникнала необходимост за кадровото обезпечаване работата на органа на съдебната власт, от който са командировани съдии.

2.3. Да се уведоми г-н Валери Цветанов - съдия в РС – Плевен за решението на комисията.

3. ОТНОСНО: Решение на Върховния административен съд – шесто отделение по адм.д. № 13214/2018 г. във връзка с решение по протокол № 27/18.09.2018 г. на Съдийската колегия на ВСС за прекратяване командироването в Софийски районен съд на Лилия Терзиева-Владимирова, съдия в РС – Пещера.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
3.1. Приема за сведение решение № 8223/25.06.2020 г. на Върховния административен съд – шесто отделение по адм.д. № 13214/2018 година.

4. ОТНОСНО: Извлечение от протокол № 22/24.06.2020 г., т. 21 на Комисия „Бюджет и финанси“ към Пленума на ВСС във връзка с изпълнение на решение по т. 15 от протокол № 18/09.06.2020 г. на Съдийската колегия на ВСС.  

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
4.1. Приема за сведение решение по т. 21 от протокол № 22/24.06.2020 г. на Комисия „Бюджет и финанси“ към Пленума на ВСС.

4.2. Приобщава приетите по т. 4.1. материали към предложенията и материалите изготвени от работна група, сформирана с решение по протокол  № 23/16.07.2019 г.,  т. 37 на Съдийската колегия на ВСС за изготвяне на анализ на степента на натовареност на военните съдилища с оглед оптимизиране на броя и структурата им.

5. ОТНОСНО: Извлечение от протокол № 22/26.06.2020 г., т. 11 на Съдийската колегия на ВСС относно изготвяне на единен критерий за отчитане на натовареността при обсъждане на искания за разкриване на нови щатни бройки.

		Комисия "Съдебна карта, натовареност и съдебна статистика"
              към Съдийската колегия на Висшия съдебен съвет
Р Е Ш И:
5.1. Приема за сведение решение по т. 11 от протокол № 22/26.06.2020 г. на Съдийската колегия на ВСС.
5.2. Отлага разглеждането на точката за следващо заседание на комисията след изтичане на двумесечния срок за предоставяне на становища от магистрати и съдилища, определен с решение на Съдийската колегия на ВСС по протокол № 22/26.06.2020 г. и съгласно обявление, публикувано на 03.07.2020 г. на сайта на ВСС.

5.3. След изтичане на двумесечния срок всички становища да бъдат предоставени на членовете на комисията, с оглед изготвянето на проект на единен критерий за отчитане на натовареността при обсъждане на искания за разкриване на нови щатни бройки.

6. ОТНОСНО: Обобщена информация за образуването, движението и приключването на делата, постъпили във Върховния административен съд за периода от 01.01.2020 г. до 30.06.2020 г. 
(Писмо вх. № ВСС-6434/03.07.2020 г.).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
6.1. Приема обобщена информация за образуването, движението и приключването на делата, постъпили във Върховния административен съд за периода 01.01.2020  г. до 30.06.2020 г., представена от председателя на ВАС на основание чл. 122, ал. 1, т. 14 от Закона за съдебната власт.
6.2. Внася на заседание на Съдийската колегия на ВСС, насрочено на 21 юли 2020 г., представената от председателя на ВАС обобщена информация по т. 6.1.

6.3. Предлага на Съдийската колегия на ВСС да приеме следните решения:
														                                                                                                       ПРОЕКТ
                                                     
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 

Р Е Ш И :

1. Приема обобщена информация за образуването, движението и приключването на делата, постъпили във Върховния административен съд за периода от 01.01.2020  г. до 30.06.2020 г., представена от председателя на Върховния административен съд на основание чл. 122, ал. 1, т. 14 от Закона за съдебната власт.
2. Обобщената информация да се публикува на интернет-страницата на Висшия съдебен съвет в раздел „Съдебна статистика“.

7. ОТНОСНО: Писмо от административния ръководител на РС – Гоце Делчев с поставен въпрос относно индексите за резултати от инстанционна проверка по наказателни дела.
(Писмо вх. № ВСС-6553/06.07.2020 г.).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

7.1. Приема за сведение писмото от административния ръководител на РС – Гоце Делчев.

7.2. Да се изпратят писма до административните ръководители на Софийски градски съд, Софийски районен съд, РС – Пловдив,  РС – Варна и РС – Бургас, с искане за изразяване на становище относно отразяването на резултата от инстанционната проверка в конкретния случай.

8. ОТНОСНО: Предложение от административния ръководител на РС – Тутракан относно единен критерий за отчитане натовареността при обсъждане на искания за разкриване на нови щатни бройки в съдилищата и предложения за оптимизация на съдилищата.
(Писмо вх. № ВСС-6533/06.07.2020 г.).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
8.1. Приема за сведение предложението от административния ръководител на РС – Тутракан.
8.2. Предложението по т. 8.1. да се приобщи към материалите постъпили в изпълнение на решение на Съдийската колегия на ВСС по протокол № 22/26.06.2020 г. т. 11. и съобразно взетото решение на Комисията по т. 5.3.

9. ОТНОСНО Обобщена информация за образуването, движението и приключването на делата, постъпили във Върховния касационен съд за периода от 01.01.2020 г. до 30.06.2020 г. 
(Писмо вх. № ВСС-6771/09.07.2020 г.).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
9.1. Приема обобщена информация за образуването, движението и приключването на делата, постъпили във Върховния касационен съд за периода 01.01.2020  г. до 30.06.2020 г., представена от председателя на ВКС на основание чл. 114, ал. 1, т. 14 от Закона за съдебната власт.

9.2. Внася на заседание на Съдийската колегия на ВСС, насрочено на 21 юли 2020 г., представената от председателя на ВКС обобщена информация по т. 9.1.

9.3. Предлага на Съдийската колегия на ВСС да приеме следните решения:

														                                                                                 ПРОЕКТ
                                                     
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 

Р Е Ш И :
1. Приема обобщена информация за образуването, движението и приключването на делата, постъпили във Върховния касационен съд за периода от 01.01.2020  г. до 30.06.2020 г., представена от председателя на  Върховния касационен съд на основание чл. 114, ал. 1, т. 14 от Закона за съдебната власт. 
2. Обобщената информация да се публикува на интернет-страницата на ВСС в раздел „Съдебна статистика“.

10. ОТНОСНО: Обобщена информация във връзка с изпълнение на решение по т. 4 от протокол № 8/ 12.06.2020 г. от заседание на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	10.1. Приема обобщената  информация във връзка с изпълнение на решение по т. 4 от протокол № 8/ 12.06.2020 г. от заседание на КСКНСС.
10.2. Отлага вземането на решение за следващо заседание на комисията след запознаване с представената информация на всички членове на комисията.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /  
	
                ДАНИЕЛА МАРЧЕВА